सरकारी कॉलेजों में शिविर के जरिए विद्यार्थियों को योगासन से जोड़ना आरंभ
बांसवाड़ा | राजकीयगोविंद गुरु और गर्ल्स कॉलेज में चल रहे राष्ट्रीय सेवा योजना शिविर के जरिए विद्यार्थियों को योगासन से जोड़ना आरंभ किया गया है। सरकार भले स्कूल-कॉलेज में इसकी अनिवार्यता में समय लगाए, लेकिन अब इसकी पहल होने लग गई है। कॉलेज में संयोजक डॉ. प्रतिभा पांडा के मार्गदर्शन में प्रशिक्षक एडीईओ परथा दामा और गजेंद्र गौड़ ने कपालभाती, अनुलोम विलोम, भ्रामरी का अभ्यास कराया। गर्ल्स कॉलेज में समन्वयक डॉ. प्रतिमा शास्त्री ने बताया कि योगासन के साथ प्रारंभ हुए गुरुवार के दिन की शुरुआत भुवनेश्वरी मालोत ने छात्राओं को योगाभ्यास कराया। प्रीति कुलश्रेष्ठ, स्नेहा उपाध्याय ने संबोधित किया।
hin_Deva hin_Deva